. . . u kieku tafu kemm ibezzaghni t- telefon . Meta jdoqq jien u Anita nibghu inħarsu lejn xulxin f' tahwida ta' xokk u kurzita . Hekk , qishna żewġ kretini . . . . gara xi ħaġa d- dar ? Xi ħadd irid ibighilna xi ħaġa ? U l- Franċiż tiegħi li hu pjuttost diċenti jisfa fix- xejn meta jkun hemm xi telemarketer trid bilfors tibghatli xi ħadd id- dar biex jurini xi offerta . Ma naħmilx l- idea li billi l- komunikazzjoni telefonika bdiet ma jistax ikollok mument ta' silenzju jew pawza waqt il- konversazzjoni , u t- telefon wisq insistenti . . . itlaq kollox u irrispondini issa . Ghal xejn isaqsuni ninstalla l- in- nies - naf li programmi tal- pezza tiegħu huma invenzjonijiet utili ħafna . U l- mowbajl kważi qatt ma niftakar niccargjah . . . Dwar moda llum . Forsi mhux suġġett ta' kuljum għal blogger Malti tal- pezza tiegħi imma suġġett li qed isir jogħġobni . Meta tkun barra oġġett / suġġett tarah b' mod differenti . Jekk m' intix interessat f' ċertu mużika għal xejn nipprova nispjegalek id- differenzi fil- mużika ta' X u Y għax xorta ma tasalx li tinteressa ruħek fihom u tifhimhom . Interessajt ruħi prinċipalment għax ma stajtx nifhem l- interess tad- dolce meta tiegħi . Ghalijja l- moda kienet dik il- biċċa mixja fuq il- catwalk fuq il- Euronews ( b' dak il- leħen trained u stressjat jirraporta dwar Donna Karan ) bejn news report u l- magazin kulturali . Biss ir- relazzjoni bejn moda u flus iddejaqni daqs kemm iddejaqni r- relazzjoni bejn flus u arti kontemporanja , fejn dawn isiru brand names ( Damien Hirst mhux rikonoxxut daqs Nike imma kważi ) u investimenti biss . U skoprejt , wara li dort u fhimt x' kien hemm il- , film ta' direttur Ġappuniż magħmul b' intelliġenza kbira u x- xokk li nara l- istudenti ta' l- Akkademja ta' Anversa ma jilbsux aħjar minni , li l- moda sabiħa - mhux li sirt fashion junkie imma . Lanqas xejn . Imma nifhem għaliex hu popolari per eżempju , u nista' napprezza l- lavur ta' libsa jew noqgħod f' posti f' sfilata mingħajr pretensjonijiet għal iktar minn 5 minuti issa . Xorta d- dinja tal- moda , meta tmiss mal- flus , tibqa' kerha immens . Imma bħala reporter taghkhom mil- frontline ftit mimlijja biha nnifisha tal- moda , , nghidilkhom hemm sottokurrenti ta' moda underground , jeżistu stilisti mhux akkaniti għal flus tal- borgizi ta' Anversa ( l- istess li għandhom ħbieb suwed Amerikani f' li jiddisinjaw l- għamara kontemporanja , imma xorta jivvutaw ) , ħafna iktar studenti tal- moda milli forsi tistgħu taħsbu huma konxji ħafna tal- fatt li l- moda hi xi ħaġa elitista per se u qed isibu metodi interessanti u innovattivi kif jbidlu dawn l- affarijiet b' taħlita ta' pragmatismu politiku u artistiku . Biss il- ħanut ta' Marina Yee jibqa out of bounds għal plebej bħali , u probabbli kont niġi bendat u fucilat kieku dħalt iktar mil- konsweti 5 metri fil- ħwienet ta' Van Noten jew Demeulemeester . . . Anzi - probabbilment jibbendaw il- fashion police li ser jiffucilawni ħalli ma jbatux il- vista tal- ħwejjeġ tiegħi ( li mhux diżastru sa barra onestament ) . Nistennew il- ġenerazzjoni ta' wara , m' hemmx x' tagħmel - imma almenu issa din il- ġenerazzjoni naf li teżisti . . . Bhalissa qed naqra siltiet minn ktieb ta' wieħed mill- filosofi preferiti tiegħi , , li apparti milli vvinta l- essay personali ( infatti essay tiġi mil- franciz essai - prova ) jitkellem ħafna dwar is- suġġett tal- ħbiberija , tant li għandu essay jisimha u fost affarijiet oħra jgħid : Ftit hemm affarijiet isbaħ mill- kuntatti umani : l- imħabba , il- ħbiberija , is- sess u l- prodott tal- kreattività umana li taf tiftaħlek tieqa oħra ta' kif tara d- dinja tiegħek u dawk ta' madwarek . Qed ninkludi kollox - minn kummiedja tajba , għal film tokkanti għal biċċa mużika orkestrata fuq il- linji tal- moħħ u tal- qalb u mingħajr chorus pur ta' $ £ € . Jien minn dejjem kont interessat fis- suġġett , imma speċjalment issa , għax fi żmien ftit xhur il- hajja soċjali tiegħi inbidlet . Minn ftit ħbieb intimi tghoddhom fuq ponot subghajk , li minħabba distanza dejjem qed ninqatgħu iktar minn xulxin , spiccajt b' armata żgħira ta' ħbieb u norganizza l- affarijiet . Side - effect ta' kemm immaturajt u sirt iktar outgoing u inqas konxju tiegħi nnifsi hawn . Dejjem iebes tara fejn tibda sempliċi konoxxenza jew inkella ħbiberija jew dik l- area maqbuda fin- nofs ( x' tista' ssejħilha ? ) . Qabel kont prezzjuż ħafna ma' min nuza il- kelma " ħabib " . Anke hekk fis- sempliċi kuntest ta' " tlaqna 'l hemm ħabib ? " . Forsi m' ghadnix daqshekk prezzjuż għax immaturajt , il- valuri ta' xi rrid mill- ħbieb ma baqgħux daqshekk diffiċli u sirt iktar naċċetta n- nies kif inhuma u nista' nesprimi mhux biss dak li naħseb iżda dak li ma naħsibx ukoll . Nistghageb bin- nies li jgħidu li m' għandhomx bżonn ħbieb ( daqshekk b' saħħithom li qatt m' ghandom bżonn iħossu mħabba platonika jew li , xi minn daqqiet , m' għandhomx bżonn restawr ta' l- ego dawn jew ? ) - huwa possibbli li xi ħadd jgħix mingħajr ħbieb ? U aħna l- bloggers , li noqoghdu niccekkjaw il- kummenti li ħallewlna fil- blogg u niktbu fil- blogg ta' l- ieħor , x' niġu fir- rigward ta' xulxin ? Hbieb virtwali li tista' tiżviluppa f' relazzjoni iktar mill- qrib jew nies f' relazzjoni simbjotika posittiva ibbażata fuq ir- rikonoxximent tal- kontenut u l- istil tal- kitba tagħna ? Jien ngħid l- ewwel waħda , posittiv wisq biex ngħid it- tieni - imma naħseb mhux kulħadd jaqbel miegħi . . . jew ? Hafna diga intqal dwar iċ- Choppy , biss laqatni fil- fond - u ma nafx eżattament għaliex - dan il- paragrafu mill- ta' : Ghadni kemm skoprejt bl- aħbar li Julian Manduca , ċ- Choppy miet . Kull blogg fil- bloggosfera Maltija qed jitkellem dwar dan . Jien , għalkemm ma kontx nafu , dispjacujt ukoll . Hu u Anita kienu ħbieb - t- tnejn li huma kienu jaħdmu Sapienza , u t- tnejn li huma kienu jaħdmu fil- film club ta' l- Universita' . B' hekk , ovvja li l- aħbar ixxokjat lil Anita ferm aktar minni . . . Jien rajthu darba , aħna u ħerġin minn speċi ta' ċinema li kien organizza Mark Mangion għal Uber . Konna rajna Gummo ta' Harmony Korine - mid- dehera kien għoġbu , u għalkemm jgħidu li ma tridx tiġġudika minn wiċċ in- nies jien dejjem hekk nagħmel - kien jidher li hu minn tagħna mhux biss fuq livell ta' simpatija imma fuq livell ta' l- entuzjasmu miktub fuq wiċċu wara il- film ( entuzjasmu hajj li hu , bla dubju , xi ħaġa importanti daqs li tiftakar il- linja jew torganizza l- palk fi ħdan ix- xena teatrali u artistika Maltija ) Gejt , onestament , ftit nitnejjek mil- mewt tal- Papa G . P . , imma bir- raġun tkun ixxukkjat u mħasseb meta fuq f' din ix- xena artistika kważi incestwali Maltija tħoss li miet " wieħed minn tagħna " . . . Ewlogji u kummenti : U l- blogg jerghha jaqgha għal bassezzi ta' l- infantilismu skatologiku . . . imma ma stajtx nirresisti ma niehux ritratt ta' dan il- bar . Mhux affarijiet moħbija fil- foil ta' Derrida , Foucault & their merry men biss issibu fuq dan il- blogg , le , anke ritratti dubjużi bħal dawn . . . di tutto , di più . . . Evidentement is- sid ta' dan il- bar f' SE 1 kellu barma circulari , jew kiel cipollata germaniza kif imiss . Jew forsi ried jagħmel kumment dwar is- Circle Bar ħdejn Hoxton Square ? Helwa għax niftakar li kien hemm xi tekniku tal- ħoss jew tal- grafika li kien jismu Otomo Hara fil- kredits ta' u kien , ovvjament , isem li kien iqajjem interess ( u daħq ! ) kbir fil- bitħa ta' l- iskola . Kien partikolarment tajjeb biex iqajjem l- istinti " punnistici " ta' ċertu studenti biex jagħmlu puns pjuttost ovvji u mingħajr ħafna immaginazzjoni dwar ismu u kunjomu . Ta' adult post - modern u x' naf jien is- sens ta' ironija hi waħda hajja u kostanti ħafna f' moħħi allura dejjem iebes ma tmurx tħarbex għal kamera fil- basket meta tara " HARA " miktuba b' ittri tad- deheb fuq bar yuppie - hip bħal dan . . . apt ukoll . Il- bieraħ waqt li kont sejjer ikla ma xi ħbieb f' għaddejt mil- biex inqassar u nilmaħ wieħed nafu . Hafif tilmħu mhux għax kien hu biss , apparti minni , l- uniku abjad imma għax irqiq daqs xugaman irrumblat , b' kelb għami ( li ma tantx hemm imħabba bejnu u bejn sidu ) u b' fatizzi ta' junkie . Kien qed jixtri d- droga minn tnejn suwed li qishom qed jieħdu brejk milli jiggestikolaw fil- kamera f' video ta' - ma kienx hemm ħabi , trab abjad kontra flus fil- beraħ u d- dawl tal- ġurnata . dan normalment ikun qed jittalab barra l- bieb ta' fejn naħdem u tajtu bosta drabi , tant hu hekk li jafni u ġieli nitkellmu . xorta monsieur jgħidli , u jien ma nafx x' jismu . kummidjant tajjeb - il- catchphrase tiegħu " un petit piece ? non ? un gros billet alors ! " qisni ħadt għalija u xxukjat ruħi meta rajtu jixtri . ma kellix dubju li juża t- trab . onestament , kont ngħid li nitnejjek - jien intih il- flus , jekk jaħseb li borża trab investiment aħjar minn ġakketta ikkutunata fix- xitwa affarih . imma għalfejn , allura , kont ixxukjat ? għax m' inix moħħi miftuħ daqs kemm naħseb li hu ? jew il- muniti li nwaddabblu fit- tazza tal- kafe tal- polystyrene tant iridu jservu biex jagħmlu ġid li mentalment ma nistax naċċetta l- fatt li qed jinhlew fuq affarijiet mhux essenzjali , kapriċċi ta' pjaċir bħal droga - u b' hekk il- flus huma xorta waħda tiegħi u jiqbghu hekk għal dejjem ? Forsi impossibli tati rigal lill xi ħadd ma tafux - irid ikun hemm kuntatt minn qabel , irid jimpurtak mill- persuna u li tagħmel l- affarijiet bil- kontra ma taħdimx . . . Nispera għaraftu l- kwotazzjoni fit- titlu ! Tibdil fil- blogg Mhux ser nibqa nikkoregi l- Malti tal- posts . Wara li nikteb normalment noqgħod nikkoregi l- ortografija . Haga li mhux naturali ħafna u li saret iddejaqni . Halliha toħroġ kif trid . . . Il- blogg mhux ser jibqa esklussivament bil- Malti imma bil- lingwa ta' moħħi . . . hekk kif jiġu l- kliem f' moħħi u irrispettivament ta' b' liema lingwa jiġu . Nibqa nagħti preferenza lill- Malti ovvjament u nibqa nikkomunikah kif suppost iżda l- kruċjata kontra l- Ingliż spiċċat . L- Ingliż jogħġobni , u anke l- Ingliżi . Qieghed nuza l- kelma " blogg " u mhux " blog " . X' differenza tagħmel ? Dejjaqni u ma nifilhux aktar . Kieku nuza l- LiveJournal imma ma nistax inbabas fih daqs kemm nista' mal- Blogspot / Blogger . Imma Blogger frustranti wisq meta ma jridx jikkoopera . Min għandu xi ideat jgħidli . Stampa ċara : jien , il- ġurnata li għalaqt snini ( 18 -il sena , adult issa ) fuq bank il- il- Furjana nipprova nitlaq 'l hemm . Ghaddejt il- birthday fuq dak il- bank nistenna wara ħafna Afrikani . . . ħelsu minni b' " għandek familja hemm ? mela le ta . . . heqq - kif trid tmur . . . " . Ma qalulix li kien hemm working holidaymaker scheme - sena , sentejn jekk taħdem part - time . Kont iffissajt fuq mappa tat- tube u l- ferroviji tas- subborgi li kien taghni wieħed , inħares lejha għal sigħat twal u nimmagina ( qatt ma kont mort Londra ) , waqt li l- ewwel album tal- Portishead , għadu joħroġ , jitħarbex fil- Walkman li kont xtrajt mill- Monti u magazine li kien beda jiġi Malta għall- ewwel darba jismu . Fuq l- internet , dik it- tieqa importantissima għal dinja aħjar u iktar interessanti li forsi ghenitni " nimmattura " fil- li kont / li jien illum , mal- LinkNet ta' Ħal Qormi - fejn kellek iċċempel għal 20 minuta biex taqbad - " kelli " żewġ tfajliet minn Londra , ħbieb , ma waħda minnhom kelli relazzjoni mill- qrib ħafna . Grazzi għal skrivan skansafacendi jien qatt ma mort nghix Londra meta kont żgħir / iżgħar . Kont inkun bniedem differenti llum kieku . . . Kont anke fittixt alternative routes where possible ( bħal ma jgħidu meta jkun hemm ħsara fuq il- Victoria line għal Brixton . . . ridt nghix fil- infatti ja baħnan li jien ) . Alternative Route 1 : kont naf li l- bużnanna kienet Spanjola ( u Spanja qiegħda fl- UE u l- Ingilterra qiegħda fl- UE , u Londra qiegħda fl- Ingilterra ) . . . mort l- insinwa forsi b' fortuna n- nanna li qatt ma ltqajt magħha kienet twieldet Katalunja . Pauleta - Ana Dolores Depares , post ta' twelid : Valletta . Alternative Route 2 : Fittixt fuq l- internet , bil- modem 14.4 k u l- , dokumenti legali Ingliżi - forsi ommi tista' tapplika għal ċittadinanza għax twieldet meta konna kolonja tal- kuruna Ingliża , u b' hekk jien " nsir Ingliż " ukoll . Imma bdejt naqta qalbi u hawn qbajt . . . u ftit snin wara - ftit qabel Malta daħlet fl- UE , irnexxieli naħrab . Nispera dak l- iskrivan għażżien qed jaqra din il- biċċa u kif irnexxielu jibddili ħajti u min jien illum . . . forsi għall- aħjar ? Wara miġja ta' malajr lejn il- , u lura u wara sfiga bollettjana ( il- bagalja bl- affarijiet kollha tiegħi u tad- dolce meta sparixxiet , litteralment sparixxiet , f' ) il- hate affair li kelli ma' Londra majna u majna ħafna - tant li naħseb insejt il- mibegħda ġeografika fil- bagalja . Insomma , tant majna li sirt ħabib intimu ta' Londra . Fost affarijiet oħra indagajt ftit dwar xogħol u interessajt ruħi naħdem mal- Kunsill Lokali ta' - kunsill li għandu logo ta' ditta tat- teabags Maltija . Insomma - ħa ngħid affarijiet li ser inbiddel il- fehma dwarhom wara ġimgħa jew inqas : * PS M' hemm xejn ħażin li tkun studjajt Goldsmiths . Apparti milli hi l- alma mater tiegħi ( u nhobbha ) , marru ukoll Damien Hirst , Vivienne Westwood u xebgħa nies oħra li qatt ma għamlu b' sitt ħabbiet xogħol f' ħajjithom . Nahseb jien deluzjoni f' dak il- qasam . Sfortunatament jien ħdimt - u ħdimt ħafna . ftit surreali l- biċċa . . . nhar il- ġimgħa filgħaxija kont ftit tipsy nistenna l- lejn id- dar wara lejl ta' degustazzjoni għand il- . kif jiġri , id- , il- , l- u ħbieb relatati kienu qed jagħmlu xogħolhom u jġegħlu ċ- celulli griżi jiżfnu l- can - can u jagħmlu spettakolu ta' Vaudeville f' moħħi . naħseb kont nidher ftit fis- sakra u l- Bruxellois ma kinux qed jagħtu kasi ( ma tkunx eżattament f' minoranza fis- sakra l- ġimgħa filgħaxija ) sakemm kont qiegħed nistenna x- xarabank fuq l- istage kont qed norqod , inqum , nippassigga u nkanta diski minn taħt l- ilsien u għalkemm kont qed nara lill- kulħadd qisu karattru f' film ta' ilmaht tnejn li kienu qishom maltin u bl- aċċent Slimiz ipacpcu bl- Ingliż imfarrak kif tal- pepé biss jistgħu ifarrkuh . ersaqt lejhom , u forsi ersaqt viċin wisq , u hi qalbet għall- Malti - jew xi ħaġa viċin il- Malti insomma , " attent għall- bag ! he ' s coming here this one " " it ' s orrajt . i ' ve seen him " , " ara jifhmek ! " , " u ejja ! you think li jaf bil- Malti jew ? naħseb even jekk nitkellmu bl- ingliz biss he won ' t understand ! " , jien ersaqt 'l hemm u tbissmu tbissima ta' komplicita' lil xulxin li ħelsu minni , komplew jinkwetaw fuq kull sakranazz , immigrant u kwalinkwe persuna oħra li mhix arjana sober . jien ma nafx bil- Malti ? ! kemm sejrin żball l- aħwa . . . klikkjaw u qraw